Júl 2009

Udalosti 
 1. júl – Švédsko prevzalo od Česka predsedníctvo Rady Európskej únie
 16. júl – Islandský parlament hlasoval za vstup krajiny do Európskej únie
 22. júl – najdlhšie úplné zatmenie Slnka pozorovateľné v 21. storočí
 24. júl – Levoča bola zapísaná v UNESCO po jednohlasnom rozhodnutí porotcov v španielskeom meste Sevilla

 Úmrtia 
 1. júl – Alexis Argüello, nikaragujský boxer (* 1952)
 1. júl – Karl Malden, americký herec (* 1912)
 4. júl – Robert Louis-Dreyfus, francúzsko-švajčiarsky obchodník a podnikateľ (* 1946)
 6. júl – Vasilij Pavlovič Aksionov, ruský spisovateľ a disident v období vlády komunizmu v ZSSR (* 1932)
 6. júl – Mathieu Montcourt, francúzsky tenista (* 1985)
 9. júl – Ron Kennedy, kanadský hokejový tréner (* 1953)
 23. júl – Conyers Herring, americký fyzik a nositeľ Wolfovej ceny za fyziku za rok 1984/5 (* 1914)
 31. júl – Bobby Robson, anglický futbalista a futbalový tréner (* 1933)

 Astronómia 
 2. júl: Na základe údajov z ďalekohľadov VLT a Chandra astronómovia zverejnili štúdiu, ktorá ukazuje, že galaktické kozmické žiarenie je silne urýchľované v pozostatkoch zaniknutých hviezd. Pri tomto urýchlení získali protóny, ktoré žiarenie tvoria, oveľa väčšiu energiu, než akú by im dokázal dodať najväčší pozemský urýchľovač LHC (Large Hadron Collider). Protóny urýchlila podľa všetkého chýbajúca energia v príliš chladnom zvyšku po supernove RCW 86.http://www.eso-cz.cz/tiskove-zpravy/vykonny-galakticky-urychlovac-castic eso-cz.cz

 13. júl: Podľa článku publikovaného v Science Express sa už prvé hviezdy vo vesmíre mohli vytvárať ako dvojhviezdy a nie ako osamelé hviezdy. Vyplýva to z rozsiahlych počítačových simulácií ranného vesmíru. Dvojhviezda sa začala tvoriť v jednej z piatich simulácií.http://www.astrovm.cz/cz/pro-navstevniky/novinky_obr/prvni-hvezdy-ve-vesmiru-mohla-byt-dvojcata/243.html astrovm.cz

 17. júl: Medzinárodná astronomická únia schválila nové mená pre 16 impaktných kráterov na Merkúre objavených sondou MESSENGER. Podľa dohody sú povrchové útvary na Merkúri pomenovávané podľa známych umelcov.http://spaceprobes.kosmo.cz/index.php?sekce=hotnews spaceprobes.kosmo.cz

 17. júla: NASA zverejnila prvé snímky povrchu Mesiaca vytvorené sondou LRO (Lunar Reconnaissance Orbiter), ktoré zachytávajú miesta pristátí pilotovaných kozmických lodí programu Apollo. Na snímkach sú viditeľné štartovacie časti lunárnych modulov, ktoré zostali na povrchu a dlhé tiene, ktoré vrhajú. V mieste pristátia Apolla 14 sa dajú zreteľne vidieť dokonca aj stopy astronautov.http://www.nasa.gov/mission_pages/LRO/multimedia/lroimages/apollosites.html  nasa.gov

 21. júl: V atmosfére Jupitera sa objavila nová tmavá škvrna. Na základe snímok infračerveného teleskopu na Mauna Kea sa predpokladá, že tento úkaz je následkom kozmickej zrážky Jupitera s iným telesom. Je možné, že ide o dopad kométy, podobný zrážke kométy Shoemaker-Levy 9 s Jupiterom v roku 1994.http://spaceprobes.kosmo.cz/index.php?sekce=hotnews spaceprobes.kosmo.cz

 23. júl: Hubbleov vesmírny ďalekohľad urobil snímku novej tmavej škvrny v Jupiterovej atmosfére. Táto snímka je zároveň prvým vedeckým pozorovaním, ktoré prebehlo od opravy ďalekohľadu v máji 2009. Urobila ju nová kamera ďalekohľadu WFC3 (Wide Field Camera 3). Na detailnej fotografii sa dá pozorovať zmena tvaru škvrny.http://www.astrovm.cz/cz/pro-navstevniky/novinky_obr/hst-studoval-jizvu-na-jupiteru/255.html astrovm.cz

 28. júl: Dvojica sond STEREO urobila prvé trojrozmerné pozorovanie slnečnej erupcie. Sondy STEREO sú umiestnené na obežnej dráhe okolo Slnka a cieľom ich dvojročnej misie je študovať slnečné javy, najmä výrony koronálnej hmoty (CME) a pochopiť mechanizmus ich vzniku.http://www.astronomiaonline.org/view.php?cisloclanku=2009070009 astronomiaonline.org

 29. júl: Podľa najnovších zverejnených výpočtov je doba rotácie Saturna okolo jeho osi kratšia, než sa doteraz predpokladalo. Aktuálna perióda rotácie je 10 hodín 34 minút a 13 sekúnd, čo je asi o päť minút menej, než hovoril predchádzajúci predpoklad. Dobu rotácie vypočítal tím astronómov z Oxford University a University of Louisville na základe infračervených snímok zo sondy Cassini.http://spaceprobes.kosmo.cz/index.php?sekce=hotnews spaceprobes.kosmo.cz

 Referencie 

Kategória:2009